CELEX: 22020D0335
Language: ro
Date: 2019-12-13 00:00:00
Title: Decizia nr. 317/2019 a Comitetului mixt al SEE din 13 decembrie 2019 de modificare a anexei XIII (Transporturile) la Acordul privind SEE [2020/335]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/72
               
            
         DECIZIA NR. 317/2019 A COMITETULUI MIXT AL SEE
         din 13 decembrie 2019
         de modificare a anexei XIII (Transporturile) la Acordul privind SEE [2020/335]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2019/123 al Comisiei din 24 ianuarie 2019 de stabilire a normelor de punere în aplicare a funcțiilor rețelei de management al traficului aerian (ATM) și de abrogare a Regulamentului (UE) nr. 677/2011 al Comisiei (1) trebuie încorporat în Acordul privind SEE.
                  
               
                     (2)
                  
                  
                     Regulamentul de punere în aplicare (UE) 2019/123 abrogă Regulamentul (UE) nr. 677/2011 al Comisiei (2), care este încorporat în Acordul privind SEE și care, prin urmare, trebuie eliminat din Acordul privind SEE.
                  
               
                     (3)
                  
                  
                     Prin urmare, anexa XIII la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa XIII la Acordul privind SEE se modifică după cum urmează:
            
                        1.
                     
                     
                        În anexa XIII la Acordul privind SEE, după punctul 66xi [Decizia de punere în aplicare (UE) 2019/903 a Comisiei] se inserează următorul punct:
                        
                                    „66xj.
                                 
                                 
                                    
                                       32019 R 0123: Regulamentul de punere în aplicare (UE) 2019/123 al Comisiei din 24 ianuarie 2019 de stabilire a normelor de punere în aplicare a funcțiilor rețelei de management al traficului aerian (ATM) și de abrogare a Regulamentului (UE) nr. 677/2011 al Comisiei (JO L 28, 31.1.2019, p. 1).
                                    În sensul prezentului acord, dispozițiile regulamentului de punere în aplicare se citesc cu următoarele adaptări:
                                    
                                                (a)
                                             
                                             
                                                Fără a se aduce atingere dispozițiilor Protocolului 1 la acord, se consideră că termenul «stat membru (state membre)» cuprinde și statele AELS, în plus față de semnificația acestuia din regulamentul de punere în aplicare menționat anterior.
                                             
                                          
                                                (b)
                                             
                                             
                                                În ceea ce privește statele AELS, termenul «administrator de rețea» se referă la administratorul de rețea numit de Comitetul permanent al statelor AELS.
                                             
                                          
                                                (c)
                                             
                                             
                                                În ceea ce privește statele AELS, termenul «organism de evaluare a performanței» se referă la organismul de evaluare a performanței desemnat de Comitetul permanent al statelor AELS.
                                             
                                          
                                                (d)
                                             
                                             
                                                La articolul 4 alineatul (1), în ceea ce privește statele AELS, textul «decizii a Comisiei, adoptată în conformitate cu articolul 5 alineatul (2) din Regulamentul (CE) nr. 549/2004» se înlocuiește cu textul «decizii a Comitetului permanent al statelor AELS».
                                             
                                          
                                                (e)
                                             
                                             
                                                La articolul 5, în ceea ce privește statele AELS, cuvântul «Comisia» se citește «Comitetul permanent al statelor AELS».
                                             
                                          
                                                (f)
                                             
                                             
                                                La articolul 6, în ceea ce privește statele AELS, cuvântul «Comisie» se citește «Comitetul permanent al statelor AELS».
                                             
                                          
                                                (g)
                                             
                                             
                                                La articolul 7 alineatul (3) litera (k), după cuvântul «Comisiei» se inserează cuvintele «a Comitetului permanent al statelor AELS, a Autorității AELS de Supraveghere».
                                             
                                          
                                                (h)
                                             
                                             
                                                La articolul 7 alineatul (4), după cuvântul «Comisiei» se inserează cuvintele «a Comitetului permanent al statelor AELS, a Autorității AELS de Supraveghere».
                                             
                                          
                                                (i)
                                             
                                             
                                                La articolul 18 alineatul (4) litera (b), după cuvântul «Comisiei» se inserează cuvintele «și un reprezentant al Autorității AELS de Supraveghere».
                                             
                                          
                                                (j)
                                             
                                             
                                                La articolul 19 alineatul (2) primul paragraf se adaugă următorul punct:
                                                
                                                            «(j)
                                                         
                                                         
                                                            statului AELS care deține președinția Comitetului permanent al statelor AELS.»
                                                         
                                                      
                                          
                                                (k)
                                             
                                             
                                                La articolul 22 alineatul (3) prima teză, după cuvântul «Comisiei» se inserează cuvintele «Comitetului permanent al statelor AELS, Autorității AELS de Supraveghere».
                                             
                                          
                                                (l)
                                             
                                             
                                                La articolul 23 prima teză, în ceea ce privește statele AELS, cuvântul «Comisia» se citește «Autoritatea AELS de Supraveghere».”
                                             
                                          
                              
                  
                        2.
                     
                     
                        Textul de la punctul 66wn [Regulamentul (UE) nr. 677/2011 al Comisiei] se elimină.
                     
                  
         
            Articolul 2
            Textele Regulamentului de punere în aplicare (UE) 2019/123 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 14 decembrie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 28, 31.1.2019, p. 1.
         
            (2)  JO L 185, 15.7.2011, p. 1.
         
            (*1)  Nu au fost semnalate obligații constituționale.